|  |  |  |  |
| --- | --- | --- | --- |
| Fra:  | Asbjørn Finstad  | Dato: 23.03.22 |  |
| Til:  | Digi Troms og Finnmark v/ Monica Larssen, Digi Nordland v/ Celina Victoria Svaleng, Digi Trøndelag v/ John Richard Hanssen, Digi Innlandet v/ Hans Ivar Festad, Digi Møre og Romsdal v/ Siri Hollingsæter Stene, Digi Vestland v/ Simen Soltvedt, Digi Rogaland v/ Rune Hauge, Digi Viken v/ Tone Mjøs, Digi Agder v/ Ann Helen Moum, Oslo kommune v/ Vidar Holmane,Fylkeskommunekollegiet for HR og IKT/digitalisering via/Anne Mette Dørum (KS)  | Dokument nr.:  | 22/ |

# **Opprettelse av fag- og prioriteringsutvalg for sosial- og velferdsområdet - forespørsel om forslag til kandidater**

KS samler kommunesektoren i digitaliseringsarbeidet og fremmer deres interesser. Kommunesektorens behov fremmes gjennom samstyringsorganer som KommIT-rådet, digitaliseringsutvalget og underliggende fagutvalg. Geografisk representasjon i samstyringsstrukturens ulike utvalg er viktig for å understøtte en god sammenheng mellom det lokale, regionale og nasjonale nivået.

Regionale digitaliseringsnettverk spiller en viktig rolle og bidrar til å styrke denne strukturen, jf. Landstingets mandat. KS har tidligere henvendt seg til de regionale digitaliseringsnettverkene med forespørsel om kandidater til den sentrale samstyringsstrukturen, herunder kandidater til fag- og prioriteringsutvalgene for e-helse, oppvekst og teknisk sektor, men også i forbindelse med re-oppnevning av kandidater til eksisterende utvalg som Digitaliseringsutvalget og fagrådene for personvern og informasjonssikkerhet og arkitektur.

*Nytt fag og prioriteringsutvalg – behov for kandidater*

Som vi varslet i forespørselen til digitaliseringsnettverkene om kandidater til fag- og prioriteringsutvalgene for oppvekst og teknisk sektor ser KS behov for å opprette tilsvarende fag- og prioriteringsutvalg for sosial- og velferdsområdet. Vi henvender oss med dette derfor til digitaliseringsnettverkene, Oslo kommune og kollegiet for HR, IKT og digitalisering for forslag til kandidater.

*Om utvalget*

Vedlagt mandat er laget med utgangspunkt i mandatene til digitaliseringsutvalget og de øvrige fag- og prioriteringsutvalgene. Mandatet vil gjelde ved oppstart, men KS vil kunne vurdere behov for å justere disse som del av arbeidet.

Fag- og prioriteringsutvalget vil bestå av representanter fra kommunal sektor som samlet har en faglig bredde og erfaring med digitaliseringsarbeid. Gjennom å gi innspill og råd skal de bidra til en mer samordnet offentlig sektor, fremme og være en pådriver for kommunale interesser og behov samt å styrke den regionale mobiliseringen. Utvalget blir er en del av KS’ samstyringsmodell for digitalisering av kommunal sektor.

For å sikre en best mulig sammensetning av utvalget ønsker vi at digitaliseringsnettverkene foreslår aktuelle kandidater. Basert på forslagene vil KS sette sammen utvalget slik at det har stor faglig bredde, samt gjenspeiler mangfoldet blant kommuner og fylkeskommuner – inkludert geografi. For å ivareta nødvendig innsikt og nærhet til de strategiske og operative utfordringer KS’ medlemmer står overfor, bør utvalget fortrinnsvis bestå av medlemmer med direkte ansvar for det strategiske digitaliseringsarbeidet innen fagområdet i egen kommune/fylkeskommune.

I utgangspunktet oppnevnes representantene for 2 år om gangen, men det vil gjøres unntak for å sikre kontinuitet. Arbeidsbelastning vil variere, men medlemmene bør påregne et anslag på 10-15 timer månedlig, inkludert møter med forberedelser.

Vi ønsker foreslått inntil tre kandidater til fag- og prioriteringsutvalget for sosial og velferdsområdet fra hver region, der hver person dekker minst ett av de angitte kompetanseområdene i mandatet.

For å gjøre det mulig å sette sammen en god gruppe ønsker vi at dere gir en kortfattet beskrivelse av kandidatens bakgrunn, dagens stilling/funksjon i kommunen/fylkeskommunen og om det er forhold som gjør at dere vurderer vedkommende som særlig egnet. Vi ønsker også at dere opplyser om kandidatene er representanter inn i andre nasjonale fora og nettverk i statlig regi.

**Om oppnevningen**

* Det er KS som formelt oppnevner medlemmene til utvalgene i samstyringsmodellen. Det gjøres etter å ha vurdert innspillene fra de regionale digitaliseringsnettverkene, sett opp mot en helhetsvurdering.
* Ved spørsmål vedrørende fag- og prioriteringsutvalg for sosial og velferd kan Roy Bøhmer (roy.bohmer@ks.no) kontaktes.

Forslag til kandidater kan sendes Roy Bøhmer (roy.bohmer@ks.no).

**Frist**

I den grad det er praktisk mulig vil KS imøtese deres forslag til kandidater innen utgangen av fredag 6. mai. Ta gjerne kontakt om fristen er krevende så vil vi finne en løsning.

Vedlegg:

Mandat